**ОТЧЕТ**

**за осъществената контролна дейност от РИОСВ-Пазарджик**

**за месец октомври 2023 г.**

През **м. октомври 2023 г.** експертите и специалистите на РИОСВ-Пазарджик извършиха **102** проверки в **90** обекта, от които **54** са планови и **48** извънредни. В рамките на осъществения контрол са дадени **36** предписания за отстраняване на констатирани несъответствия и предприемане на мерки. За периода са предприети действия по **12** сигнала.

 През отчетния период експерти на РИОСВ-Пазарджик взеха участие в три комисии за нанесени щети от кафява мечка върху пчелини и животновъдно стопанство, в работна среща във връзка с управлението на защитените територии и опазването на горите от нерегламентирани замърсявания, в две работни срещи, организирани от МОСВ за обсъждане на зачестилите случаи на щети, нанесени от кафява мечка и в епизоотична комисия.

 **Административнонаказателна дейност**

През м. октомври 2023 г. за установени нарушения на Закон за водите (ЗВ) са съставени 2 (два) АУАН на юридически лица - за превишение на индивидуалните емисионни ограничения (ИЕО), определени в разрешителните за заустване – нарушение на чл. 48, ал. 1, т. 11 от Закон за водите (ЗВ).

През м. октомври 2023 г. няма наложени санкции по реда на чл. 69 от ЗООС, както и ПАМ.

 Събраните суми от РИОСВ-Пазарджик по наложени глоби и санкции през м. октомври 2023 г. са в общ размер 227.14 лева.

Събрани суми от наложени санкции по чл. 69 от ЗООС – няма събрани за м. октомври 2023 г. Платени глоби/имуществени санкции по НП за нарушения на екологичното законодателство и влезли в сила НП/по транзитната сметка за м. октомври 2023 г. - няма събрани.

 Събрани от НАП по наложени глоби и/или санкции по специалните закони – събраните за м. октомври 2023 г. са в размер на 227.14 лв.

**Акценти от извършената месечна контролна дейност**

Изпълнение на годишния план за контролна дейност за 2023 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* събиране на информация за числеността на популацията на кафява мечка на територията на Западни Родопи;
* участие в епизоотична комисия, организирана от Областна администрация - Пазарджик за открито огнище на птичи грип в птицеферма в с. Мало Конаре за избиране на терен за загробване на подлежащите на умъртвяване заболели кокошки - носачки;
* участие в комисии по чл. 82 от ЗЛОД за нанесени щети върху пчелини и животновъдно стопанство, по заповед на директора на РДГ- Пазарджик;
* участие в работна среща във връзка с управлението на защитените територии и опазването на горите от нерегламентирани замърсявания, организирана от народен представител от 13 МИР Пазарджик;
* участие в работни срещи, организирани от МОСВ за обсъждане на зачестилите случаи на щети, нанесени от кафява мечка;
* спазване на законодателството (ЗБР) при осъществяване на съгласувано ИП;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2023 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **43;**
* Проверки по Закон за водите – **17;**
* Проверки по Закон за почвите – **10**;
* Проверки по прилагане на гл. 6 на ЗООС **– 1;**
* Комплексни проверки на дружества с КР - **1**;
* Комплексни проверки на дружества без КР - **5**;
* Проверки по прилагане разпоредбите на ЗЧАВ - **5;**
* Контрол по ЗБР и ЗТЗ - **18**;
* Други по ЗООС – **2**;

 **Планови комплексни проверки на обекти без комплексно разрешително:**

* „ВП Брандс Интернешънъл“ АД - предприятие за производство на високоалкохолни напитки в гр. Пещера. Проверени компоненти и фактори на околната среда: „въздух“ и „отпадъци“. При проверката са установени пропуски, водещи до отклонения от приложимите норми за компонентите и факторите на околната среда. Дадени са 3 предписания: за предавани отпадъци от стъклени опаковки да се представи копие на договор по чл. 8, ал. 1 от ЗУО; информация за номиналната входяща топлинна мощност на парните котли, монтирани в парова централа и документация по реда на глава трета от Наредба № 6 от 26.03.1999 г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници. Предписанията са изпълнени в срок.
* „Маринела-65“ ЕООД - цех за производство на пелети в с. Дорково, общ. Ракитово. Проверени компоненти и фактори на околната среда: „въздух“ и „отпадъци“. Не са установени несъответствия с нормативната уредба по ЗЧАВ. Проверени са условията, поставени в документа по чл. 35 на ЗУО. Дадено е предписание за съхранение на трици по начин, предотвратяващ замърсяване на компонентите на околната среда в района на площадката, със срок за изпълнение, непопадащ в отчетния период.
* „СГ Партс“ ЕООД, гр. Панагюрище - площадка за разкомплектоване на ИУМПС. Проверка по фактор „отпадъци“ и по изпълнение на условията в решение за преценяване на необходимостта от извършване на ОВОС за ИП „Изграждане на площадка за събиране, съхраняване на ОЧЦМ, за третиране на ИУМПС, за автосервиз и магазин за авточасти“ в УПИ XIV – 108.527, м. „Дойчева чешма“, землище на гр. Панагюрище, както и на характеристиката на ИП. Към момента на проверката се извършват само дейности с ИУМПС. Проверени са условията, поставени в документа по чл. 35 по ЗУО и условията в решение за преценяване на необходимостта от извършване на ОВОС за ИП. Операторът спазва изискванията на нормативната уредба в областта на екологичното законодателство. Констатирани са пропуски по фактор „отпадъци“. Дадено е предписание за представяне на договор за ползване на везна под наем, съгл. изисканията на НИУМПС, което е изпълнено.
* „Водоснабдяване и канализация – П“ ЕООД, гр. Панагюрище. Проверени са компонент „води“ и фактор „отпадъци“. Изпълняват се условията, поставени в издадения документ за дейности с отпадъци. При организиране и извършване на дейността операторът е допуснал пропуски по отношение изискванията на нормативната уредба, свързана със ЗУО, за което са дадени предписания за представяне в РИОСВ на писмен договор по чл. 8, ал. 1 ЗУО за предадените отпадъци и за водене на отчетност на отпадъците, съгласно изискванията на Наредба №1/2014г. в НИСО - с постоянен срок. Дадените предписания са изпълнени.
* „Кумруян“ООД - предприятие за разфасовка и съхранение на червени меса. Проверени компоненти и фактори на околната среда: „въздух“ и „води“. Анализът на взетата водна проба не показва превишение на заложените ИЕО в разрешителното за заустване. При извършената проверка не са установени несъответствия с нормативните изисквания на ЗЧАВ, ЗВ и ЗЗВВХВС.

**Атмосферен въздух** – през м. октомври 2023 г. по ЗЧАВ и подзаконовите нормативни актове са извършени 1 планова и 4 извънредни проверки. Дадени са 3 предписания. Експертите взеха участие в 3 комплексни проверки на обекти без КР и в проверка на оператор с издадено КР. Спазват се поставените в КР условия - № 9 - емисии в атмосферата и № 12 - шум.

Експерти от направлението бяха водещи на две комплексни проверка на обекти в гр. Пещера и с. Дорково, общ. Ракитово. Не са установени нарушения на ЗЧАВ. На обекта в гр. Пещера са дадени 2 предписания – изпълнени са в срок.

 **По ЗЧАВ и подзаконови нормативни актове:**

 **Планови проверки**

По Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници, е извършена проверка на оризарна в с. Ковачево, общ. Септември. За установени отклонения от нормативната уредба на ЗЧАВ са дадени 3 предписания. Предстои последващ контрол.

**Извънредни проверки –**

Във връзка с постъпила документация за съгласуване на броя и разположението на точки за вземане на проби/извадки по глава трета от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от неподвижни източници, са извършени проверки на място на инсталация за нанасяне на покрития върху дървени повърхности в с. Главиница, общ. Пазарджик и на котли, монтирани в предприятие за преработка на етерично-маслени култури в с. Бъта, общ. Панагюрище. На основание чл. 11, ал. 2 от Наредба № 6/1999 г. директорът на РИОСВ-Пазарджик утвърди разположението и точките за вземане на проби/извади за извършване на регламентираните измервания.

Във връзка с получен сигнал за огромен, сив дим в близост до ж. п. линията при с. Синитово, общ. Пазарджик с предположение, че се изгарят химикали, се извърши оглед на територията от надлеза на ж. п. линия Синитово, до гробищен парк Синитово. Не се установи изгаряне на химикали, отпадъци или стърнища, както и следи от изгаряния.

Във връзка с получен сигнал на 07.10.2023 г. за силно замърсяване с димни газове в района на регионалното депо за неопасни отпадъци на гр. Пазарджик, е извършена незабавна проверка. Установено е, че е възникнал пожар по югозападния му склон. От момента на възникване на пожара до сутринта на 08.10.2023 г. (неделя) няма обгазяване на близките населени места. Отделените димни газове са с бял цвят, което е индикация, че гори основно биогаз. Пожарът не е овладян и с оглед очакваната промяна в метереологичната обстановка на 08.10.2023 г., директорът на РИОСВ направи организация екипи на екоинспекцията и РЛ към ИАОС да извършат замерване на атмосферния въздух в близките населени места до депото, в зависимост от посоката на вятъра. Отправено е искане до ИАОС за изпращане на мобилна автоматична станция (МАС) за контрол качеството на въздуха. Регионалната лаборатория на ИАОС в Пазарджик извърши поредица измервания на моментните стойности на вредни вещества във въздуха с газанализатор Gasmet DX 4040 в следните точки на населените места - с. Главиница, ул. „Първа“ № 117а - бензиностанция и с. Алеко Константиново, ул. „Георги Бенковски“ № 2а - жилищен дом. Според представените протоколи, не се установи превишаване на индикативните стойности на откритите вещества от газанализатора. На място, в упоменатите жилищни места, оргатолептично, не се установи мирис на дим, както от присъстващите служебни лица, така и от живущите, оказали съдействие за измерванията.

Съобразено с посоката на вятъра, както и с най-много получени сигнали през годините, мобилната автоматична станция на РЛ-Пловдив към ИАОС беше позиционирана в центъра на най-близкото населено място - с. Капитан Димитриево, общ. Пещера. Същият ден започнаха измервания на показателите: фини прахови частици (ФПЧ10), серен диоксид (SO2), въглероден оксид (СО), азотен оксид (NO), азотен диоксид (NO2), озон (О3), Benzene, Toluene, m-p-xylene, o-xylene. Първите отчетени стойности са от 16:00 ч. и показват, че няма превишавания на средночасовите норми за опазване на човешкото здраве. Мобилната автоматична станция работи 5 денонощия до пълното потушаване на пожара и тлеещите огнища. Отчетените резултати не показаха превишения на средночасовите и средноденонощните норми за опазване на човешкото здраве, определени по Наредба № 12 от 15 юли 2010 г. за норми за серен диоксид, азотен диоксид, фини прахови частици, олово, бензен, въглероден оксид и озон в атмосферния въздух (Обн. ДВ, бр. 58 от 30.07.2010 г.), както и на максималноеднократната концентрация на вредни вещества, определени по Наредба № 14 от 23 септември 1997 г. за норми за пределно допустимите концентрации на вредни вещества в атмосферния въздух на населените места (Обн. ДВ, бр. 88 от 3.10.1997 г., изм. ДВ, бр. 42 от 29.05.2007г.).

 **По Закона за защита от шума в околната среда (ЗЗШОС)**

 Извършен е анализ на резултатите от три доклада от извършени собствени периодични измервания на промишлен шум в околната среда. Не са установени превишавания на граничните стойности на еквивалентните нива на шум по границите на производствената площадка и в мястото на въздействие.

 Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 5 изпускащи устройства на 3 производствени обекта в гр. Пазарджик и с. Драгор, както и на две изпускащи устройства на РДБО Панагюрище. Анализът на резултатите показва, че са спазени емисионните норми.

 Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. септември 2023 г. Анализът на резултатите показва, че са спазени емисионните норми, определени в издаденото КР на оператора.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени.

 Извършено е вписване на средно горивна инсталация на оператора „Ековита“ ООД в регистъра на средните горивни инсталации и е издадено удостоверение за регистрация по реда на чл. 9г, ал. 9 от ЗЧАВ.

 Заверен е дневник за състоянието на система, съответстваща на Етап II на УБП.

 По реда на глава трета от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от неподвижни източници, е извършено утвърждаване на 8 точки за вземане на проби/извадки от 4 неподвижни източника на емисии.

 Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. октомври са изготвени 7 становища.

 **Води** – през м. октомври от експертите в направлението са извършени 17 проверки на 17 обекта, от които 13 планови по Закон за водите и 4 извънредни. Експертите взеха участие в комплексни проверки на обект без КР и на обект с КР. Във връзка с постъпили ИП за провеждане на процедури по ОВОС и ЕО са изготвени 12 становища по компонент „Води“.

За установени нарушения на Закона за водите са съставени 2 АУАН на юридически лица за превишение на ИЕО, определени в разрешителните за заустване.

 Експертите бяха водещи на комплексната проверка на предприятие за разфасовка и съхранение на червени меса в гр. Пазарджик. Взета е водна проба от отпадъчните води на обекта. Анализът й не показва превишение на заложените индивидуални емисионни ограничения (ИЕО) в разрешителното за заустване. Не са установени несъответствия с нормативните изисквания на Закона за водите.

Извършените планови проверки /по Заповед РД-1188/2022 г. на МОСВ/ са за провеждане на емисионен контрол. Взети са водни проби от „Кумруян“ ООД, гр. Пазарджик и „Импрегнация“ АД, гр. Белово. За отстраняване на отклонения от технологичния режим на работа на съоръженията и предприемане на превантивни мерки при извършените проверки е дадено едно предписание. Предстои последващ контрол.

Извънредни проверки:

• По дадено предписание на обект в м. „Беглика“ за почистване на септична яма за отпадъчни води. При извършената проверка се констатира, че предписанието е изпълнено.

• По дадено предписание на юридическо лице за ревизия и почистване на септична яма на обект в с. Мокрище, общ. Пазарджик. При проверката се установи, че предписанието е изпълнено.

**Почви –** презм. октомври експертът от направлението взе участие в комплексна проверка на оператор с КР в гр. Пазарджик ,,Елхим Искра“ АД - предприятие за производство на оловни акумулаторни батерии. Проверено е изпълнението на условие 13 ,,Опазване на почвите и подземните води от замърсяване“. Констатира се изпълнение на всички точки от условието и спазване на разпоредбите на Закона за почвите и Закона за опазване на земеделските земи.

 През отчетния период е извършен мониторинг на почвите I-во ниво-широкомащабен мониторинг - 16/16 км., 2023 г. Пробовземането е извършено от експерт на РЛ Пазарджик към ИАОС с участие на експерт на РИОСВ-Пазарджик. Взети са почвени проби от следните пунктове :

- №118 с. Побит камък, община Сърница;

- №136 с. Дорково, община Ракитово;

- №123 с. Поибрене, община Панагюрище;

- № 139 с. Бъта, община Панагюрище;

- №121 с. Сестримо, община Белово;

- №140 с. Панагюрски колони, община Панагюрище.

Дълбочините на взетите проби са 0-20 см. и 20-40 см., 6 броя проби в 3 повторения. Съставени са констативни протоколи. Резултатите от мониторинга ще бъдат представени в РИОСВ-Пазарджик.

 Извършен е мониторинг на почвите II-ро ниво, 2023 г. от РЛ Пазарджик към ИАОС с участие на експерт на РИОСВ. Взети са почвени проби от пунктове в следните населени места на област Пазарджик: с. Мало Конаре, общ. Пазарджик, гр. Панагюрище, гр. Велинград и с. Юндола, общ. Велинград от дълбочини 0-20 см. и 20-40 см., по 8 броя проби от всеки пункт в 4 повторения. Съставени са констативни протоколи. Резултатите от мониторинга ще бъдат представени в РИОСВ Пазарджик.

**Биологично разнообразие и НЕМ** – през м. октомври експертите и специалистите от направление БРЗТЗ извършиха 18 проверки в 12 обекта, в т.ч. 12 планови, 6 извънредни и 13 обхода. В рамките на осъществения контрол са дадени 2 предписания на физическо лице за предприемане на действия по регистрация на диви животни (муфлони и пауни) и представяне на документи, указващи произхода им, съгласно изискване на ЗЗЖ, както и за представяне на документи, указващи начина на придобиване на ловен трофей от череп на мечка, съгласно изискване на ЗБР.

От специалистите подвижна паркова охрана са извършени 9 планови проверки и 13 обхода в резервати „Купена“, „Дупката“, „Беглика“ и „Мантарица“, при които не са констатирани нарушения.

При две извънредни проверки в ТП ДЛС „Широка поляна“ се провери изпълнението на дадени предписания и информацията, подадена в план-извлечение за промяна вида на сечта. Предписанията са изпълнени, а план-извлечението е съгласувано.

След постъпило уведомление за план-извлечение за промяна на вида на сечта от ТП ДГС „Батак“, се извърши извънредна проверка. Планът е съгласуван, но заради констатациите от проверката, сечта е ограничена.

Извършена е проверка на правното действие на издадени две решения по оценка за съвместимост от директора на РИОСВ-Пазарджик на Община Сърница и Община Септември.

След получен сигнал на „зелен“ телефон за защитен вид в безпомощно състояние (черен бързолет), са предприети действия, съгласно чл. 39 от ЗБР - птицата е пусната на свобода в подходящ район.

 По заповед на директора на РИОСВ-Пазарджик експерт от направлението взе участие в три комисии /на основание чл. 82 от ЗЛОД/ за установяване и оценяване на щети, нанесени от кафява мечка върху два пчелина в землищата на гр. Батак и с. Фотиново и върху животновъдно стопанство в с. Фотиново, общ. Батак. Извършен оглед на място доказа, че причинените вреди върху стопанствата са нанесени от кафява мечка. Предприети са действия за изпращане на необходимата документация в МОСВ за изплащане на обезщетение.

В рамките на два дни е взето участие в мониторинг на кафява мечка на територията на Западни Родопи като част от Националната система за мониторинг на биологичното разнообразие. Обходени са маршрути на територията на ДЛС „Тракия“ и ДЛС „Борово“. Данните са попълнени във формуляри и изпратени на ИАОС за обобщаване на резултатите.

След постъпил сигнал се извърши проверка на място в частен дом, в землището на с. Фотиново, общ. Батак. Установи се, че собственикът на имота отглежда диви животни (муфлони и пауни) и притежава ловен трофей от мечка. Дадени са 2 предписания за представяне на документи, указващи начина на придобиването им. Предстои изясняване на случая.

Изготвени са: 64 писма по реда на чл. 2, ал. 2 от *Наредбата за ОС,* 10 вътрешни становища, 5 Решения по ОС, др. писма и справки.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, събрана информация за числеността на популацията на кафявата мечка, опазване на застрашени видове от дивата фауна, решени проблеми със защитени видове, подпомагане на други институции в сферата на природозащитното законодателство, провеждане на процедурите по постъпили преписки от граждани и институции в регламентираните срокове и при спазване на екологичното законодателство.

**Отпадъци -** през м. октомври 2023 г. по ЗУО са извършени **43** проверки в **37** обекта, от които **10** са планови и **33** извънредни. Дадени са **21** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа. контрол по спазване изискванията на Регламент (EO) №1013/2006, проверки по сигнали и жалби.

 **Планови проверки:**

Извършени са планови проверки на площадка за третиране на ИУМПС, ИУЕЕО, ОЧЦМ и др. опасни и неопасни отпадъци в гр. Пазарджик и на цех за производство на пелети в гр. Велинград. Проверени са условията, поставени в документа по чл. 35 от ЗУО. Не са установени несъответствия с нормативната уредба по ЗУО. На оператора в гр. Пазарджик е дадено предписание за представяне в РИОСВ на документи, изискващи се по НИУМПС. Предстои последващ контрол. Предписанието, дадено на оператора в гр. Велинград, за представяне на договори по чл. 8, ал. 1 по ЗУО, е изпълнено.

Извършени са планови проверки на площадки за третиране на пластмасови отпадъци в гр. Пазарджик, стопанисвани от „Пласттрейд“ ЕООД. Проверени са условията, поставени в документа по чл. 35 по ЗУО. При проверката на площадката в УПИ I-407 е дадено предписание да се извърши класификация на отпадъци, образувани от процеса - измиване на млянка (отпадък с код 19 12 04 – пластмаса и каучук). Даденото предписание е изпълнено.

Извършен е планов контрол на площадки за третиране на ИУМПС и др. неопасни отпадъци в с. Звъничево и с. Сарая, общ. Пазарджик. Проверени са условията, поставени в документа по чл. 35 по ЗУО. Не са установени несъответствия с нормативната уредба по ЗУО. И в двата обекта са дадени предписания за представяне в РИОСВ на документи, изискващи се по НИУМПС, т. к. не са налични по време на проверката – изпълнени са.

Извършена е планова проверка на обект за производство на постелки за коне и третиране на дървесни неопасни отпадъци в гр. Ракитово. Изпълняват се условията, поставени в издадения документ за дейности с отпадъци. Дадено е предписание за подаване на заявление за изменение и допълнение на издадения регистрационен документ за дейности по третиране на отпадъци във връзка с настъпили промени в обстоятелствата.

Извършена е планова проверка на обект за търговска дейност с авточасти (нови и втора употреба) в гр. Велинград. На обекта не се извършват дейности с ИУМПС, както и друг вид дейност, в т.ч. търговска дейност с авточасти. Към датата на проверката договорът за наем е прекратен и дружеството не стопанисва площадката.

Извършена е планова проверка на оранжерии за отглеждане на зеленчуци в с. Козарско, общ. Брацигово за контрол по изпълнение на разпоредбите на ЗУО и подзаконовите нормативни актове. Не се констатираха пропуски и нарушения.

**Извънредни проверки:**

Извършена е извънредна проверка по сигнал за изхвърляне на отпадъци в поземлен имот в гр. Батак, при която е установено, че на площ около 1,5 дка са изсипани земни маси с цел укрепване на склона. Констатирано е наличие на единични бройки парчета бетон с размери около 1 м. на 0,5 м. и едрогабаритни отпадъци /матрак, дървени греди/. В района са разпилени леки фракции отпадъци от опаковки /хартиени, пластмасови/ и др. Дадено е предписание на кмета на община Батак да организира почистването на замърсените с отпадъци терени съгласно ЗУО и да не се допускат повторни замърсявания с отпадъци. Предстои последващ контрол.

Извършена e извънредна проверка по сигнал във връзка със замърсяване с отпадъци на деретата в района на с. Нова махала, община Батак. Констатирано е наличие на отпадъци от излезли от употреба гуми, битови и строителни отпадъци, както и отпадъци от опаковки, изхвърлени в р. Новомахаленска и в прилежащите й територии. Дадено е предписание на кмета на община Батак да организира почистването на замърсените с отпадъци терени съгласно ЗУО. Предстои последващ контрол. При проверката се установи значително количество отпадъци от опаковки, заплетени в растителността, находяща се в самата река, с което е намалена проводимостта й. Сигналът е препратен до БД ИБР за преценяване необходимостта от предприемане на мерки по Закона на водите.

Извършени са извънредни проверки по писмо на ОДМВР-Пазарджик, с представител на ПИП на замърсени с отпадъци поземлени имоти в землището на с. Капитан Димитриево, общ. Пещера. Констатирано е наличие на битови и строителни отпадъци, ИУГ, отпадъци от опаковки. Дадено е предписание на кмета на община Пещера да организира почистването на замърсените с отпадъци терени съгласно ЗУО. В имоти, собственост на юридическо лице, се установи наличие на строителни, битови и отпадъци от МПС - брони, кори и др. Дадено е предписание на управителя на фирмата да предприеме мерки за почистване на имотите от констатираните замърсявания. Предстои последващ контрол.

Извършена е извънредна проверка по писмо на МОСВ във връзка с дейностите по събиране и оползотворяване на текстилните отпадъци на територията на община Пещера. Констатирано е, че по инициатива на общината е въведена система за разделно събиране на текстилни отпадъци, генерирани от населението. Представен е договор по чл. 8, ал. 1 ЗУО за предаване на събраните текстилни отпадъци с лице, притежаващо документ по чл. 35 от ЗУО. При проверките в община Белово и община Батак се установи, че там все още не е въведена система за разделно събиране на текстилни отпадъци, генерирани от домакинствата.

Извършени са извънредни проверки на Община Белово във връзка с подадени в РИОСВ-Пазарджик сигнали за нерегламентирано изхвърляне на отпадъци на терени в регулацията на с. Момина Клисура, в землището на с. Габровица и на терен срещу градския стадион в град Белово. При проверките на място се установи, че на терените в Белово и с. Момина Клисура има предимно строителни отпадъци, а на тези в землището на с. Габровица, освен строителни отпадъци, са налични и пластмасови, стъклени и метални опаковки, полиетиленови чували, битови отпадъци и др. Дадено е предписание на и. д. кмет на Община Белово да организира почистването на замърсените терени и предприеме мерки за недопускане на повторно замърсяване. Предстои последващ контрол.

Проверени са площадки за третиране на отпадъци в гр. Пазарджик и на ИУМПС, ИУЕЕО,ОЧЦМ, НУБА и други опасни и неопасни отпадъци в гр. Септември във връзка с писмо от ОД на МВР-Пазарджик. При проверката на място се констатира, че дружествата изпълняват поставените условия в издадения документ по чл. 35 от ЗУО и условията на регламент 1013/2006 г., уреждащ трансграничния превоз на отпадъци за извършвания износ на ОЧЦМ от дружеството в гр. Септември. Не се констатираха пропуски и нарушения на ЗУО.

Извършена е извънредна проверка на имот в регулацията на гр. Пазарджик във връзка с подадена в РИОСВ жалба за замърсяване на почва с нефтопродукти (нафта), около плододаващо трайно насаждение, с цел да бъде повредено или унищожено. Констатира се, че жалбата е основателна. Дадено е задължително предписание на причинителя на замърсяването да почисти (изгребе) замърсената почва, като я съхранява в плътно затварящи се съдове до предаването й на лице, притежаващо документ по чл. 35 от ЗУО, имащо право да я приеме. Предстои последващ контрол.

Извършена е извънредна проверка на община Септември за последващ контрол на дадено предписание за почистване на замърсен с отпадъци терен в регулацията на гр. Септември. При проверката на място се установи, че предписанието е изпълнено. Наличните при предходната проверка отпадъци са почистени и не е допуснато ново замърсяване.

Извършена е извънредна проверка по сигнал за нерегламентирано сметище в м. „Сухата лъка“, ДЛС „Чепино“, общ. Велинград. Не се констатира нерегламентирано сметище. Констатираните отпадъци са на мястото на образуването, в рамките на СМР. При проверката е представено разрешение за строеж, издадено от гл. архитект на община Велинград и протокол за откриване на строителна площадка. Не е представен договор за предаване на строителните отпадъци за последващо оползотворяване, съгласно изискванията на чл. 8, ал. 1 от ЗУО. На директора на ТП ДГС „Алабак“ са дадени предписания да се представи в РИОСВ-Пазарджик копие на договор с лице, което притежава документ по чл. 35 от ЗУО за предаване на строителни отпадъци за последващо оползотворяване със 7 дневен срок от датата на проверката – изпълнено е, да се отстранят всички строителни отпадъци в сроковете по договора и да се уведоми писмено РИОСВ-Пазарджик след приключване на ремонта. Възложителят, в случая ТП ДГС „Чепино“, да осъществява контрол по изпълнение на договора и управлението на отпадъците след приключване на строителството. След изтичане на поставените срокове РИОСВ-Пазарджик ще извърши последващ контрол за изпълнение на дадените предписания, както документално, така и на място. При неизпълнение ще бъде образувано административнонаказателно производство.

Извършени са пет извънредни проверки на “МЛ-България"АД, гр. Пазарджик - площадка за третиране и транспортиране на отпадъци, във връзка с писма на РЗИ за унищожаване на негодни за употреба лекарства - върнати и/или неизползвани количества от клинично изпитване. Издадени са становища за унищожаването им.

Извършени са извънредни проверки на земеделски производител в гр. Ветрен, общ. Септември, на строителна фирма в с. Црънча, общ. Пазарджик и на магазин в гр. Пазарджик във връзка с преустановено образуване на отпадъци и провеждане на процедура по чл. 21 от Наредба № 2 за класификация на отпадъците. Дружеството в с. Црънча и ЗП са преустановили дейността си и не са налични източници за образуване на отпадъци. На магазина в гр. Пазарджик е дадено предписание да се представят в РИОСВ копия на договори. Предписанието е изпълнено.

При проверка по жалба за нерегламентирано изхвърляне на стъкла в землището на с. Црънча, общ. Пазарджик, на посоченото място - по поречието на реката в края на селото, на около 200-300 м. от бензиностанцията не се констатира наличие на натрошени или цели стъкла, както и следи от изхвърлени такива.

 **Последващ контрол –**

Извършен е последващ контрол за изпълнение на дадено предписание за почистване на замърсени с отпадъци терени в землището на село Попинци, общ. Панагюрище. Даденото предписание е изпълнено. Замърсените с отпадъци терени са почистени.

Извършен е последващ контрол на дадени предписания за почистване на констатирани замърсявания по РПМ и ОПМ на територията на с. Говедаре и с. Мирянци, общ. Пазарджик. Предписанията са изпълнени. В с. Говедаре е установено наличие на замърсена пръст от изгаряне на отпадъци. Дадено е предписание да се предприемат мерки за почистване/изгребване на замърсената пръст. Предстои последващ контрол.

Извършен е последващ контрол в община Ракитово. Изпълнено е даденото предписание за почистване на замърсен терен с отпадъчен бетон в землището на гр. Костандово.

При последващ контрол се установи, че кметът на община Велинград е изпълнил дадено предписание за почистване на замърсен с отпадъци терен в землището на с. Кандюва. Направена е ограда за недопусакне на повторни замърсявания. След почистване с техника и ръчно на достъпната част на замърсени с отпадъци терени в землището на с. Рохлева и с. Света Петка, са направени огради за недопускане на последващи замърсявания. Почистени са два замърсени терена в гр. Велинград, терен в прилежащите територии на р. Еленка, землище на гр. Велинград и по-голямата част на други два терена в гр. Велинград – почистването им продължава. От отпадъци са почистени терени по пътя за с. Кръстава и в кв. „Анезица“, гр. Велинград - територия горска на ТП ДГС „Алабак“. След механичната обработка са останали леки фракции битови отпадъци, вкл. опаковки за ръчна оборка. След почистване с техника и ръчно на достъпната част на два замърсени с отпадъци терена в землището на с. Кандюва, ТП ДГС „Алабак“ е направило заграждения за недопускане на последващи замърсявания. Извозени са събраните преди това на две места отпадъци по пътя за с. Юндола. По този път са констатирани нови замърсявания с отпадъци. На директора на ТП ДГС „Алабак“ е дадено предписание да се извърши почистване и се довърши ръчно почистването в кв. „Анезица“, гр. Велинград.

 **ОХВ и контрол на риска –** през м. октомври в направлението са извършени 2 планови проверки и е взето участие в комплексна проверка на оператор с КР.

Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 8 процедури по глава шеста от ЗООС за инвестиционни предложения, планове и програми.

Изготвен е доклад от извършена комплексна проверка на обект без КР.

Изготвена е информация за вида и местоположението на предприятията с нисък и висок рисков потенциал, попадащи в териториалния обхват на РИОСВ-Пазарджик.

Създадена е организация за работа на междуведомствените комисии по 157а, ал. 2 от ЗООС за проверка на предприятията с нисък рисков потенциал през месец октомври. Проведени са две подготвителни срещи с членовете комисиите за определяне на целите и обхвата на проверките. Планираните проверки за извършени в срок.

Във връзка с проучване от ЕК е представена информация в МОСВ за предприятията с нисък рисков потенциал на територията на РИОСВ-Пазарджик.

Във връзка с годишния план за контрол на предприятия с висок и нисък рисков потенциал са извършени две планови съвместни проверки на две предприятия с нисък рисков потенциал (ПСНРП), както следва:

- планова съвместна проверка на комисията по чл. 157а, ал. 2 от ЗООС на „Биовет“ АД, гр. Пещера. Основните дейности в предприятието са производство на фуражни добавки, хранителни добавки, фармацевтични субстанции, лекарствени средства, премикси. Извършен е оглед на складово стопанство за пропан-бутан с обем 100 м3 и промишлена газова инсталация, складово стопанство за лесно запалими течности и участък регенерация към ОПК 4. Проверени са документи, изискващи се по закон и подзаконови нормативни актове, имащи отношение към безопасната експлоатация на обекта. Актуалната класификация на предприятието е потвърдена със становище на и. д. изпълнителен директор на ИАОС. Актуализираният доклад за политика за предотвратяване на големи аварии (ДППГА) е потвърден с решение на директора на РИОСВ-Пазарджик. Актуализацията на ДППГА е във връзка с ИП „Складово стопанство за пропан-бутан с обем 100 м3, II категория и промишлена газова инсталация“. Процедурите по глава шеста и седма, раздел I от ЗООС са приключили съответно с решение с характер "да не се извършва ОВОС“ на ИП и решение за потвърждаване на актуализирания ДППГА. ИП е реализирано. Няма текущи процедури по глава шеста и/или глава седма, раздел I от ЗООС. Няма нови планирани промени в предприятието. Реализираните промени съответстват на характеристиките на горецитираното ИП. Вида и максималните количествата на наличните опасни вещества от Приложение № 3 на ЗООС и вида и капацитета на съоръженията, в които те са налични, съответстват на описаните в актуализираното уведомление за класификация на предприятието, актуализирания ДППГА и актуалното решение за неговото потвърждаване. За периода от предишната проверка до момента няма данни за случили се инциденти или аварии. На обекта има внедрена Система за управление на мерките за безопасност (СУМБ). Прилагат се процедури и инструкции за оперативен контрол и управление на дейностите в предприятието. Представена е документация относно изпълнението на изискванията за работата и съхранение на опасните химични вещества и смеси, аварийно планиране и действия при аварии, осигуряване на безопасни условия на труд. Представени са протоколи и сертификати от извършен периодичен мониторинг и проверки на площадката, защитните и аварийните системи. Операторът е актуализирал информация по чл. 116д, ал. 1 от ЗООС. Информацията е публикувана и на интернет страницата на предприятието. При проверката на документите е установено едно несъответствие с изискванията на приложимата нормативна уредба от компетентността на ДИТ-Пазарджик – оценката на риска, съгласно чл. 16, ал. 1, т. 1 от Закона за здравословни и безопасни условия на труд не е преразгледана след въвеждане на новото съоръжение - складово стопанство за пропан бутан. Дадено е предписание за привеждане в съответствие с нормативните изисквания. Не са установени други несъответствия.

- планова съвместна проверка на комисията по чл. 157а, ал. 2 от ЗООС на „Асарел-Медет“ АД - склад за съхранение на химични вещества и смеси – претоварна гара, гр. Панагюрище.

Основните дейности на обекта са съхранение на химични вещества и смеси. Извършен е оглед на склада за съхранение на химични вещества и смеси. Проверени са документи, изискващи се по закон и подзаконови нормативни актове, имащи отношение към безопасната експлоатация на обекта. Актуалната класификация на предприятието е потвърдена със становище на изпълнителния директор на ИАОС. Актуализираният доклад за политика за предотвратяване на големи аварии (ДППГА) е потвърден със становище на директора на РИОСВ-Пазарджик. Актуализацията на ДППГА е във връзка с инвестиционно предложение (ИП) „Реконструкция на склад за съхранение на химични вещества и смеси - Претоварна гара гр. Панагюрище“. Процедурите по глава шеста и седма, раздел I от ЗООС са приключили съответно с решение с характер "да не се извършва ОВОС“ на ИП и становище за потвърждаване на актуализирания ДППГА. ИП е реализирано. Няма текущи процедури по глава шеста и/или глава седма, раздел I от ЗООС. Няма нови планирани промени в предприятието. Реализираните промени съответстват на характеристиките на инвестиционното предложение. Вида и максималните количествата на наличните опасни вещества от Приложение № 3 на ЗООС и вида и капацитета на съоръженията, в които те са налични, съответстват на описаните в актуализираното уведомление за класификация на предприятието, актуализирания ДППГА и актуалното становище за неговото потвърждаване. За периода от предишната проверка до момента няма данни за случили се инциденти или аварии. На обекта има внедрена Система за управление на мерките за безопасност (СУМБ). Прилагат се процедури и инструкции за оперативен контрол и управление на дейностите в предприятието. Представена е документация относно изпълнението на изискванията за работа и съхранение на опасните химични вещества и смеси, аварийно планиране и действия при аварии, осигуряване на безопасни условия на труд. Представени са протоколи и сертификати от извършен периодичен мониторинг и проверки на площадката, защитните и аварийните системи. Операторът е актуализирал информация по чл. 116д, ал. 1 от ЗООС. Информацията е публикувана на интернет страницата на предприятието и е предоставена на кмета на община Панагюрище. При проверката на място е установено едно несъответствие с изискванията на приложимата нормативна уредба от компетентността на ДИТ-Пазарджик – не са инсталирани допълнителни устройства за подобряване на видимостта на мотокара, който се използва за товаро-разтоварни дейности. Дадено е предписание за привеждане в съответствие с нормативните изисквания. Не са установени други несъответствия.

**КР и екологична отговорност –** през м. октомври е извършена една планова проверка на оператор с издадено комплексно разрешително - „Елхим Искра” АД, гр. Пазарджик - промишлена инсталация за производство на акумулаторни батерии. Планова проверка в рамките на два дни по изпълнение на условията в комплексно разрешително № 137-Н1/2015 г., актуализирано с Решение № 137-Н1-И0-А1/2018г. При проверката не са констатирани несъответствия с условията в издаденото комплексно разрешително и/или с нормативната уредба по околна среда и на оператора не са давани предписания.

Изготвени са: вътрешно становище за ИН с дадени указания във връзка с прилагане изискванията на гл. Седма, раздел II от ЗООС, уведомителни писма и заповед до оператор и БД ИБР за предстояща комплексна проверка, обобщени списъци от завършили проверки.

На официалната страница на инспекцията са публикувани два доклада от завършили комплексни проверки на оператори с издадено КР и докладите са изпратени до операторите.

Изготвена е информация относно постъпило в МОСВ питане от народен представител във връзка с публикуване на годишни доклади за изпълнение на дейностите, за които е предоставено комплексно разрешително.

**Екологична отговорност –** през м. октомври не са извършвани проверки на оператори, попадащи в приложното поле на ЗОПОЕЩ.

**ОВОС и ЕО –** през отчетния период от експертите на направление ОВОС и ЕО са извършени 2 проверки, от които 1 планова комплексна проверка на обект без издадено комплексно разрешително и 1 извънредна. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност е извършена на място: планова комплексна проверка на обект без издадено комплексно разрешително на поставени условия в 1 решение за преценяване на необходимостта от извършване на ОВОС, при която е установено, че към момента поставените условия в решение № ПК-17-ПР/2020 г. за преценяване на необходимостта от извършване на ОВОС са изпълнени.

Извършена е извънредна проверка по документи във връзка с наблюдението и контрола при прилагането на ОУП на община Брацигово, съгласуван със Становище по ЕО № 2-2/2017 г., при която е одобрен входиран доклад за наблюдение и контрол при прилагането на Общия устройствен план на общината.

През м. октомври 2023 г. в РИОСВ-Пазарджик постъпиха 69 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 33 преписки за ИП и 7 преписки за планове и програми, съгл. Приложение 1 и 2 на ЗООС. 10 приключиха с краен акт - 7 решения за преценяване на необходимостта от извършване на ОВОС с характер „да не се извършва ОВОС“, 2 решения за преценяване на необходимостта от извършване на EО с характер „да не се извършва EО“ и 1 решение за прекратяване на процедури по ОВОС. Изготвени са 12 указания за следващи действия за провеждане на процедурите по реда на глава шеста от ЗООС (8 процедури по преценяване на ОВОС и 4 процедура по преценяване на ЕО), а 18 преписки, от които 17 във връзка с процедура по преценяване на ОВОС и 1 във връзка с процедура по ЕО, са в срок за отговор.

Във връзка с провеждане на процедурите по ОВОС и ЕО са изпратени 66 писма (в т.ч. уведомителни и напомнителни до възложителя, за допълнителна информация, за становища от БД ИБР, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. През м. октомври, в резултат на упражнен контрол и дадени предписания от експерти на РИОСВ-Пазарджик, са почистени от отпадъци терени в землищата на: гр. Велинград, с. Кандюва, по пътя за с. Кръстава, в прилежащите територии на р. Еленка, землище на гр. Велинград, замърсен с отпадъчен бетон терен в землището на гр. Костандово, общ. Ракитово и по-голямата част от два терена в гр. Велинград – почистването им продължава. Механично е почистен терен в кв. „Анезица“, гр. Велинград - територия горска на ТП ДГС „Алабак“ и са предприети действия за недопускане на последващи замърсявания на пет терена на територията на община Велинград.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява изпълнението на реализацията на инвестиционните предложения, спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти/дейности без необходимите проведени процедури по реда на глава шеста от ЗООС.

*През м. октомври са* *постановени*: 7 решения за преценяване на необходимостта от извършване на ОВОС с характер „да не се извършва ОВОС“, 2 решения за преценяване на необходимостта от извършване на EО с характер „да не се извършва EО“, 1 решение за прекратяване на процедура по ОВОС и 5 решения по ОС.

*За периода са издадени:* 1 решение за прекратяване на действието на издаденото разрешение за дейности с отпадъци на основание чл. 72, ал. 3, т. 2 от ЗУО; 1 РД за извършване на дейности по третиране на отпадъци на основание чл. 78, ал. 10 от ЗУО; 2 РД за извършване на дейности по транспортиране на отпадъци на основание чл. 78, ал. 10 от ЗУО; 2 РД за извършване на дейности по третиране на отпадъци на основание чл. 79, ал. 1 от ЗУО; 4 РД за извършване на дейности по събиране и транспортиране на отпадъци на основание чл. 79, ал. 1 от ЗУО; 1 решение за отказ от изменение и допълнение на РД за дейности по събиране и транспортиране на отпадъци на основание чл. 78, ал. 12, т. 2; 1 решение за прекратяване на действието на РД за дейности по третиране на отпадъци на основание чл. 80, ал. 1, т. 1 от ЗУО, 2 становища за върнати работни листове за класификация на отпадъци, 2 становища за отхвърлени работни листове за класификация на отпадъци и 5 становища до РЗИ-Пазарджик за унищожаване на негодни за употреба лекарства и лекарствени продукти с изтекъл срок на годност.

**Обществеността –** през м. октомври 2023 г. РИОСВ-Пазарджик публикува на интернет страницата си и разпространи чрез медиите 6 прессъобщения за контролната дейностт на инспекцията и отговори на 4 заявления от НПО и 3 юридически лица за достъп до обществена информация. Заявителите получиха пълен достъп до исканата информация.